open-index/open-wikipedia-markdown huggingface dataset:
VfB Einheit zu Pankow

**VfB Einheit zu Pankow** on saksalainen jalkapalloseura Berliinistä, Pankowin kaupunginosasta.

## Historia
Seura edeltäjänä pidetty VfB Pankow perustettiin vuonna 1893. Sosialistisen hallinnon alettua seura perustettiin uudelleen nimellä SG Pankow-Nord. 1940-luvun lopun ajan seura pelasi Berliinin kaupunkisarjoja, joista se nousi kaudeksi 1950–1951 DDR-Oberligaan. Pääsarjassa seura pelasi nimellä VfB Pankow Berlin, ja sijoittui ensimmäisellä kaudellaan selvästi sarjan viimeiseksi voitettuaan vain kaksi ottelua maalisuhteella 29–131. Maan jalkapalloliiton päätöksellä seuraa ei kuitenkaan pudotettu DDR-Ligaan, sillä pääsarjatasolla haluttiin olevan ainakin yksi berliiniläisjoukkue. Toisen Oberliga-kautensa seura pelasi nimellä BSG Einheit Pankow Berlin, mutta sijoittui sarjan viimeiseksi. Tällä kertaa seura putosi DDR-Ligaan, jossa se sijoittui ensimmäisellä kaudella kymmenenneksi ja vältti näin putoamisen viimeisenä joukkueena. Kauden jälkeen 1953–1954 seura putosi Bezirksliga Berliiniin, jolloin se vaihtoi nimensä BSG Lokomotive Lichtenbergiksi seurafuusion myötä. Seura oli pahimmillaan neljännellä sarjatasolla, mutta nousi vuonna 1957 kolmannelle sarjatasolle II. DDR-Ligaan. Kahden kauden jälkeen seura putosi jälleen neljännelle sarjatasolle.

Seura nousi takaisin toiselle sarjatasolle vuonna 1971, mutta putosi heti kauden jälkeen. Seuraavan kerran Pankow nähtiin DDR-Ligassa vuonna 1973, mutta tällöinkin visiitti oli ainoastaan kauden mittainen. Viimeisen kerran seura pelasi toisella sarjatasolla kaudella 1975–1976, jonka jälkeen se putosi. Itä-Saksan romahdettua seuran nimeksi otettiin VfB Einheit zu Pankow. Tämän jälkeen seura on pelannut Saksan alasarjoissa.

## Lähteet

## Aiheesta muualla
* Virallinen kotisivu
Sneaker Pimps

**Sneaker Pimps** on brittiläinen vuonna 1994 perustettu trip hop -yhtye. Yhtye tunnetaan parhaiten vuonna 1996 julkaistusta esikoisalbumistaan *[[Becoming X]]*, erityisesti singleistä ”6 Underground”, ”Spin Spin Sugar” ja ”Tesko Suicide”.

Sneaker Pimpsin perustajajäsenet ovat Chris Corner ja Liam Howe. Yhtyeen laulajaksi tuli Kelli Dayton (nykyään Kelli Ali). 

Corner lauloi yhtyeen toisen albumin demoilla, ja yhtye huomasikin laulujen sopivan paremmin hänen äänelleen. Sanoitukset olivat myös enemmän henkilökohtaisia. Daytonia pyydettiin jättämään yhtye, ja Corner ryhtyi laulajaksi toisella albumilla.

Corner jätti yhtyeen vuonna 2003 ja ryhtyi soolouralle yhtyeensä IAMX parissa. Myös Kelli Ali on Sneaker Pimpsin lopetettua jatkanut musiikin parissa.

## Jäsenet
*Chris Corner (kitara, syntetisaattori, laulu)
*Liam Howe (syntetisaattori)
*Joe Wilson (basso)
*David Westlake (rummut)

### Muut
*Chris Tate 
*Ian Pickering
*Kelli Ali 

## Diskografia
### Albumit
**[[Becoming X]]* (1996)
**[[Becoming Remixed]]* (1998) 
**[[Splinter (Sneaker Pimpsin albumi)|Splinter]]* (1999) 
**[[Bloodsport (Sneaker Pimpsin albumi)|Bloodsport]]* (2002)
**SP4* (ei julkaistu)

### Singlet

### Viides albumi
Vuodesta 2006 vuoteen 2008 yhtye työskenteli satunnaisesti viidennen levyn parissa, uuden, vielä tuntemattoman naislaulajan kanssa. Seuraavat kappaleet vuotivat nettiin joulukuussa 2006:

*”Samaritan”
*”Sun Ate the Moon”
*”Rush”
*”The Shutdown”
*”Elias”
*”Girl in a Box”
*”Satellite”

Yhtye myös tuottaa muita artisteja nimellä Line of Flight.

## Aiheesta muualla
*Sneaker Pimps Official Website (offline)
*Sneaker Pimps Unofficial Website (including discography) 
*Kelli Ali – official website
*Kelli Ali Interview for WeirdMusic.net magazine 
*Band members' comments about their songs (archive.org copy)
*Trash Money Official Website
Hear Me Now

**Hear Me Now** on Aika-yhtyeen (nyk. Aikakone) ensimmäinen englanninkielinen albumi. Se julkaistiin 31. elokuuta 2001.

Albumi debytoi Suomen virallisen listan sijalla 15. Albumi myi kultalevyyn oikeuttavan määrän.

## Kappaleet
Kaikki kappaleet säveltänyt Maki Kolehmainen, ellei toisin mainittu.

#
#
#
#
#
#
#
#
#
#
#

## Lähteet
Becoming X

**Becoming X** on Sneaker Pimpsin vuonna 1996 julkaistu debyyttialbumi. Se menestyi hyvin Isossa-Britanniassa ja kappaleista "6 Underground" ja "Spin Spin Sugar" tuli hittejä Yhdysvalloissa.

Becoming X on ainut yhtyeen levyistä, jolla laulajana on Kelli Ali. Myöhemmillä albumeilla laulajana toimii Chris Corner.

"How Do", levyn viimeinen kappale, on cover-versio laulusta "Willow's Song" elokuvasta *[[Uhrijuhla (elokuva)|Uhrijuhla]]* (1973).

Albumista julkaistiin myöhemmin remix-versio *[[Becoming Remixed]]*.

"6 Underground" -hitin ansiosta, levy pysyi 23 viikkoa Billboard 200 -listalla Yhdysvalloissa.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Kelli Ali – laulu
* Chris Corner – kitarat
* Joe Wilson – basso
* Dave Westlake – rummut
* Liam Howe – kosketinsoittimet

## Aiheesta muualla
* Becoming X discogs.com -sivustolla
Kingdom of Welcome Addiction

**Kingdom of Welcome Addiction** on IAMXn kolmas studioalbumi, joka julkaistiin 19. toukokuuta 2009.

## Kappaleet
#
#
#
#
#
#
#
#
#
#
#

## Arviot
* AbsolutePunk.net: 80%

## Lähteet

## Aiheesta muualla
* ''Kingdom of Welcome Addiction'' discogs.com -sivustolla
Guru (artisti)

**Guru** (oik. **Keith Elam**, 17. heinäkuuta 1961 – 19. huhtikuuta 2010) oli yhdysvaltalainen hip hop -artisti ja toinen osapuoli Gang Starr -duosta DJ Premierin ohella. 

Vuonna 1993 Guru aloitti Jazzmatazz-projektin, jossa hän teki yhteistyötä jazzmuusikoiden kanssa. Ensimmäisellä albumilla vieraili muusikoita kuten Donald Byrd, Branford Marsalis ja Roy Ayers.

Helmikuussa 2010 Guru sai sydänkohtauksen ja leikkauksen jälkeen vaipui koomaan. Hän kuoli syöpään 19. huhtikuuta 2010 48 vuoden ikäisenä.

## Lähteet

## Aiheesta muualla

* Keith Elamin muistokirjoitus Helsingin Sanomissa
Alameda County Library

**Alameda County Library** on julkinen kirjastojärjestelmä, joka toimii Alamedan piirikunnassa Kaliforniassa. Se perustettiin vuonna 1910 ja nykyisin se ylläpitää 11 kirjastoa. Sen päämaja sijaitsee Fremontissa. Kirjastojen lisäksi Alameda County Library -järjestelmä tarjoaa mm. opetusta piirikunnan vankiloihin.

## Lähteet
Hedwige Chrétien

**Hedwige (Gennaro-)Chrétien** (5. heinäkuuta 1859 – 4. huhtikuuta 1944) oli ranskalainen säveltäjä. Hän opiskeli Pariisin konservatoriossa Ernest Guiraud'n johdolla ja toimi siellä myöhemmin itse professorina. Hänen tuotantonsa käsittää noin 150 teosta, joiden joukossa on 50 laulua ja 50 pianokappaletta. Muihin teoksiin kuuluu kaksi yksinäytöksistä koomista oopperaa, baletti sekä useita kamarimusiikki- ja orkesteriteoksia. 

## Lähteet
Meidän perhe

**Meidän perhe** oli Sanoma Media Finlandin kustantama vanhemmuutta ja perhe-elämää käsittelevä suomalainen aikakauslehti, joka ilmestyi kerran kuukaudessa. Lehti perustettiin vuonna 2004 ja sen päätoimittajana toimi Hanna-Mari Arosilta. 

Meidän Perhe siirtyi Helsingin Sanomien lifestyle-toimituksen alaisuuteen 2019. Lehden nimi vaihtui muotoon *HS Meidän perhe* 3.12.2020. 

*HS Meidän perheen* ilmestyminen lakkasi samalla, kun Helsingin Sanomat lanseerasi uuden digitaalisen aikakauslehden nimeltä *HS Elämä*. Se ilmestyi ensimmäisen kerran keskiviikkona 6. syyskuuta 2023.  

## Lähteet

## Aiheesta muualla

* ''Meidän perheen'' sivusto
Juho Putaansuu

**Juho Erik Putaansuu** (käytti Saksassa peitenimeä **Åhman**) () oli suomalainen jääkärivänrikki. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa sotilaana Saksan itärintamalla Missejoella vuonna 1916. Myöhemmin hän osallistui Suomen sisällissotaan joukkojen kouluttajana ja komppanianvääpelinä.

## Perhe ja koulutus
Putaansuun vanhemmat olivat suutari Juho Putaansuu ja Maria Constance Sahlgren. Hän kävi kansakoulun ja kolme luokkaa Tornion alkeiskoulua.

## Jääkärikausi

Putaansuu työskenteli kirjaltajana ennen kuin liittyi yhtenä ensimmäisten vapaaehtoisten joukkoon, joiden päämääränä oli sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille Putaansuu ilmoittautui 25. elokuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan, josta hänet siirrettiin 21. joulukuuta 1915 alkaen pataljoonan 4. komppaniaan. Hän otti osaa ensimmäisen maailmansodan taisteluihin Saksan itärintamalla Missejoella ja Riianlahdella. Hänet siirrettiin 22. joulukuuta 1916 pataljoonan täydennysjoukkoon, josta hänet palautettiin takaisin komppaniaansa 3. maaliskuuta 1917. Putaansuu kävi moottoriajoneuvokurssin Libaussa vuonna 1917.

## Suomen sisällissota
Putaansuu astui Suomen Valkoisen armeijan palvelukseen Saksassa 7. helmikuuta 1918. Palvelusitoumuksensa allekirjoitettuaan hänet ylennettiin vänrikiksi. Hän saapui takaisin Suomeen jääkäreiden etujoukoissa Vaasaan 18. helmikuuta 1918. Vaasasta hänet komennettiin 20. helmikuuta 1918 alkaen Kuopioon, jossa hän koulutti värvättyjä joukkoja. Joukot koulutettuaan hänet määrättiin 27. helmikuuta 1918 alkaen näin syntyneessä Kuopion 4. vapaaehtoisessa komppaniassa komppanianpäälliköksi. Hän osallistui sisällissodan taisteluihin Mouhussa ja Mäntyharjun rintamalla. Hän kaatui 6. huhtikuuta 1918 Mäntyharjun rintamalla maisteri B. Fabritiuksen johtamassa epäonnistuneessa hyökkäyksessä Turkinkylää vastaan, jossa vihollisen tulessa kaatui runsaasti joukkueen- ja ryhmänjohtajia. Hän oli kuollessaan naimaton, ja hänet haudattiin Tornion valkoisten sankarihautaan.

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938.
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .
* Donner, Kai; Svedlin, Th; Nurmio, Heikki (toim.): *Suomen vapaussota*, Gummerus: Jyväskylä 1927.

### Viitteet
Helgolandin lintuasema

**Helgolandin lintuasema** (*Vogelwarte Helgoland*) sijaitsee Saksalle kuuluvilla Helgolandin saarilla Pohjanmeren kaakkoisosassa.

Helgolandin lintuasema on eräs maailman arvostetuimmista ja perinteikkäimmistä lintuasemista. Sen toiminta alkoi, kun saksalainen lintutieteilijä ja taidemaalari Heinrich Gätke muutti asumaan Helgolandin pääsaarelle vuonna 1841 ja ryhtyi tutkimaan lintuja 1843. Hän keräsi lintuja sekä tieteen että taiteen tarpeisiin ja asui saarella noin 60 vuotta. Vuonna 1891 hän julkaisi tutkimuksistaan kirjan *Die Vogelwarte Helgoland*, joka käännettiin englanniksi 1895. Ensimmäisen modernin lintuaseman rakennutti Hugo Weigold 1910, ja hän aloitti laajamittaisen lintujen rengastustoiminnan rakentamalla suuren rysän, niin sanotun helgolandrysän.

Vuonna 1991 lintuaseman toimintaa ryhtyi kehittämään ja ylläpitämään Ornithologische Arbeitsgemeinschaft Helgoland e.V. Asemalla tutkitaan pääasiassa lintujen muuttoa, sekä näkyvää muuttoa että rengastuksen avulla saatavaa tietoa muuttamisesta. Saarella on tavattu yli 400 lintulajia. Yhdistys julkaisee vuosiraportin.

## Aiheesta muualla

*OAG Helgolandin kotisivu  
*Institut für Vogelforschung ”Vogelwarte Helgoland” 
*Linkki sivulle, josta pääsee lukemaan Gätken teoksen (Archive.org)
Beat ’em up

**Beat ’em up** on toimintapelien alalajityyppi, jossa pääpaino on päähahmon ja monen vastustajan välisessä lähitaistelussa. Päähahmo taistelee joko paljain käsin tai lyömäaseilla ison vihollisjoukon läpi kentän loppuun, jossa on yleensä vastassa loppuvastus. Perinteisesti beat ’em up -pelit on kuvattu sivulta 2D-ympäristössä, mutta peleissä on myös hyödynnetty 3D-ympäristöjä ja -grafiikkaa. Yksi yleisimmistä peliympäristöistä on kaupunki, jossa taistellaan katurikollisia vastaan.

Ensimmäisenä sivuttaisvieritystä käyttävänä beat ’em up -pelinä pidetään vuoden 1984 peliä *[[Kung-Fu Master]]*. Vuonna 1986 julkaistu *[[Renegade (videopeli)|Renegade]]* (Japanissa nimellä *[[Nekketsu kōha Kunio-kun]]*) esitteli ensimmäisenä lajityyppinsä edustajana peliteemoina kaupunkiympäristöt ja alamaailman. Lajityypin suosio oli korkeimmillaan vuoden 1987 *[[Double Dragon]]in* ja vuonna 1991 julkaistun ''Street Fighter II'':n välillä. *Street Fighter II*:ssa tappelu oli kaksintaistelua, ja pelin menestys söi suosiota puhtailta beat ’em up -peleiltä. Tältä aikakaudelta muita tunnettuja pelejä ovat muun muassa *[[Streets of Rage II]]*, *[[Final Fight]]* ja *[[Golden Axe]]*.

Joitakin beat 'em up -pelejä on kutsuttu hack & slash -peleiksi silloin kun hahmoilla on käytössään aseet. Näistä esimerkkinä *Final Fight*.

Lajityyppi ei ole sama yksi-vastaan-yhtä tappelupelit vaikka lajityypeillä on yhteistä historiaa. Lajityypin peleissä pelaajalla on yksinkertaiset ohjaukset ja pelimekaniikka ei sisällä monimutkaisempia asioita kuin vastaantulijoiden lyöminen. Pelityypin haaste ja uudelleenpelattavuus syntyy korkeimman pistetuloksen (*high score*) tavoittelusta ja läpäisystä yhdellä *krediitillä*.

## Lajityypin pelisarjoja
* *[[Battletoads]]*
* *[[Double Dragon]]*
* *[[Fighting Force]]*
* *[[Final Fight]]*
* *[[Golden Axe]]*
* *[[Kunio-kun]]* (Sisältäen mm. *[[Renegade (videopeli)|Renegade]]*- ja *[[River City Ransom]] -pelit)*
* *[[Streets of Rage]]*
* Suuri määrä eri lisenssipelejä (esim. *[[Teenage Mutant Ninja Turtles]] -sarja*)

## Lähteet
Kenttäsirkkuli

**Kenttäsirkkuli** (*Spizella passerina*) on Pohjois- ja Keski-Amerikassa tavattava sirkkuleihin kuuluva varpuslintu.

## Koko ja ulkonäkö
Kooltaan kenttäsirkkuli on noin 13&ndash;15&nbsp;cm. Koiraat ovat usein hieman naaraita kookkaampia. Ruumiinrakenteeltaan kenttäsirkkuli on hoikka ja melko pitkäpyrstöinen varpuslintu. Väritykseltään koiras- ja naarasyksilöt ovat samanlaisia. Kenttäsirkkulin päälaki on väritykseltään kirkkaan ruosteenruskea. Lajin selkä on väritykseltään ruskean ja mustan raidallinen. Päässä on musta silmäkulmajuova ja muuten pää on väriltään harmaa. Rinta ja vatsa ovat väriltään vaalean harmaat. Talvisin kenttäsirkkulit ovat väritykseltään ruskehtavia ja selässä on tummia viiruja. Nuoret linnut ovat höyhenpuvultaan kauttaaltaan ruskea ja viiruinen.

## Levinneisyys ja elinympäristö

Kenttäsirkkuli pesii alueella, joka ulottuu Kanadan läpi Yukonin ja Newfoundlandin territorioista etelään Yhdysvaltojen keski- ja itäosiin sekä Meksikoon ja Keski-Amerikassa aina Nicaraguaan saakka. Lintu talvehtii Yhdysvaltain eteläosissa ja Keski-Amerikassa, leutoina talvina myös pohjoisempana.

Kenttäsirkkulin elinympäristöä ovat kuivat avoimet metsät ja metsän reunat, joissa on myös ruohikkoisia aukioita. Erityisesti lintu elää havupuumetsissä. Lajia tavataan myös maatalousmaiden lähettyvillä, mutta siellä pesintää hankaloittaa lehmäturpiaali (*Molothurus ater*), joka on pesäloinen. Laji on sopeutunut myös kaupunkiympäristöihin ja kaupungeissa sitä tavataan puistoissa sekä puutarhoissa. Muuttoaikoina kenttäsirkkulia voi nähdä monenlaisissa ympäristöissä.

## Ravinto
Kenttäsirkkuleiden ravinto koostuu pääasiassa erilaisten heinäkasvien siemenistä. Varsinkin kesäaikaan laji ruokailee myös hyönteisillä kuten perhosilla, kovakuoriaisilla ja heinäsirkoilla. Ravintonsa laji etsii pensaikosta tai maasta. Laji syö myös soraa, mikä tekee siemenravinnon helpommin sulavaksi. Aikuiset antavat soraa myös poikasilleen. Pesimäaikaan laji etsii ravintonsa yksin tai pareittain ja talvisin lintu kokoontuu jopa 50 yksilön parviksi.

## Pesintä
Kenttäsirkkulit saapuvat pesimäpaikoilleen huhti-toukokuussa. Pesimäkausi kestää toukokuun puolestavälistä heinäkuun loppuun. Naaraat ja koiraat valitsevat yhdessä pesäpaikan. Pesä sijaitsee yleensä havupuussa tai pensaikossa. Naaras rakentaa pesän heinistä ja juurista. Yleensä pesimäkaudessa on samalla parilla yleensä vain yksi onnistunut pesintä, vaikka myös toista pesintää yritetään usein saman pesimäkauden aikana. Naaraskenttäsirkkuli munii kahdesta seitsemään vaaleansinistä ruskeapilkullista munaa. Naaras hautoo munat ja koiras huolehtii hautovan naaraan ja kuoriutuneiden poikasten ruokinnasta.

## Lähteet
SC DHfK Leipzig

**SC DHfK Leipzig** on saksalainen urheiluseura Leipzigista. Se perustettiin Saksan demokraattisessa tasavallassa vuonna 1954 Leipzigin urheilukoulun (*Deutsche Hochschule für Körperkultur*) seuraksi. Sen lajeihin kuuluvat monien muiden ohessa yleisurheilu, käsipallo ja uinti. SC DHfK on maailman menestynein urheiluseura edustajiensa 93 olympiamitalilla ja 136 maailmanmestaruudella vuoteen 1989 mennessä. Joukkuelajeissa seuran menestynein jaosto on käsipallojaosto, jonka suurin saavutus on Euroopan seurajoukkueiden mestaruus vuodelta 1966.

Seuran jalkapallojaosto perustettiin vuonna 1954. Kaksi maajoukkueen kannalta lupaaviksi katsotuista pelaajista koostettua seuran joukkuetta pelasi toisella sarjatasolla DDR-Ligassa, mutta seuran jalkapallotoiminta lopetettiin jo yhden kauden jälkeen molempien joukkueiden odotettua heikomman menestyksen vuoksi.

## Tunnettuja jäseniä
* Uwe Ampler, maantiepyöräily
* Angelika Bahmann, koskimelonta
* Siegfried Brietzke, soutu
* Margitta Gummel, kuulantyöntö
* Klaus Köste, telinevoimistelu
* Thomas Munkelt, pikajuoksu
* Kristin Otto, uinti
* Bärbel Wöckel, pikajuoksu

## Lähteet

## Aiheesta muualla
*Virallinen kotisivu
42 études ou caprices

**42 études ou caprices** (’42 etydiä tai kapriisia’) on Rodolphe Kreutzerin noin vuonna 1796 säveltämä teos sooloviululle. Varhaisimmassa säilyneessä painoksessa (1807) on 40 kappaletta. Kreutzerin katsotaan yleisesti säveltäneen myös kaksi muuta etydiä, jotka sisältyivät eräisiin varhaisiin painoksiin. 

## Osat
# a-molli, Adagio sostenuto
# C-duuri, Allegro moderato
# C-duuri, Allegro moderato
# C-duuri, [Allegro]
# Es-duuri, Allegro moderato
# C-duuri, Moderato e sempre martellato
# D-duuri, Allegro assai
# E-molli, Allegro non troppo
# F-duuri, Allegro moderato
# G-duuri, Allegro
# E-duuri, Andante
# a-molli, Allegro moderato
# A-duuri, Moderato
# A-duuri, Moderato
# B-duuri, Allegro non troppo
# D-duuri, Moderato
# B-duuri, Maestoso (Moderato)
# G-duuri, Moderato
# D-duuri, Moderato
# A-duuri, Allegro
# D-duuri, Moderato e sempre marcato
# As-duuri, Moderato
# B-duuri, Adagio (quasi Cadenza)
# g-molli, Allegro
# G-duuri, [Allegro moderato]
# Es-duuri, Moderato
# d-molli, Moderato
# e-molli, Grave
# D-duuri, Moderato
# B-duuri, Moderato
# c-molli, Vivace
# F-duuri, Andante
# F-duuri, Andante
# D-duuri, Moderato
# Es-duuri, Marcia (Moderato)
# e-molli, Allegretto
# f-molli, Allegro vivace
# D-duuri, Moderato
# A-duuri, Allegretto
# B-duuri, Allegro
# F-duuri, Adagio
# d-molli, Allegro (Fuga)

## Aiheesta muualla
* Allmusic.com: Etudes & Caprices (42), for violin
Shoot ’em up

**Shoot ’em up** tai **shmup** on ammuntapelien alalajityyppi, jossa ammutaan isoa vihollisjoukkoa samalla kun väistellään niiden tulta. Pelaajan pitää pääasiassa selviytyä nopeilla reflekseillä. Joidenkin määritelmien mukaan shoot ’em upeissa pitää ohjata alusta, kuvakulman pitää olla staattinen ja näytön vierivä. Joidenkin määritelmien mukaan peleissä voi olla myös jalan liikkuvia henkilöhahmoja tai robotteja.

Lajityypin varhaisin edustaja on *[[Spacewar]]*, yksi ensimmäisistä tietokonepeleistä, joka kehitettiin vuonna 1961 ja julkaistiin pelihalleissa 1970-luvulla. Japanilainen vuonna 1978 julkaistu *[[Space Invaders]]* kuitenkin popularisoi genren. Lajityypin suosio kasvoi *[[Galaga]]n* ja *[[Galaxian]]in* myötä ja *[[R-Type]]* sekä *[[Gradius]]* modernisoivat lajityypin.

## Bullet hell
*Bullet hell* on eräs lajityyppi, jossa on ylivoimainen määrä vastustajia ja ammuksia. Ensimmäinen varsinainen lajityypin peli oli *[[Batsugun]]*.

Esimerkkeinä lajityypistä *[[Ikaruga]]* ja *[[Tōhō Project]]*.

## Twin-stick shooter
*Twin-stick shooter* tarkoittaa räiskintäpelien lajityyppiä, jossa pelaaja ohjaa kahdella joystickilla: toisella ohjataan liikkumista ja toisella ampumissuuntaa.
Tämä eroaa muista räiskintäpeleistä, joissa ammutaan napin painalluksella suuntaan, joka toisella joystickilla valitaan.

Varhaisia lajityypin edustajia on **.

## Run and gun

*Run and gun* (tai "run 'n' gun") on ammuntapelin lajityyppi, jossa päähenkilö liikkuu jalkaisin. Yhden määritelmän mukaan lajityypin peleissä:
* useampaan suuntaan ampuminen
* painotettava enemmän ampumista kuin tasohyppelyä
* aseiden tehokkuuden lisääminen
* lineaarinen kenttärakenne ilman taaksepäin palaamista

Lajityypin pelit voivat olla sivulta tai ylhäältä kuvattuja tai ne voivat käyttää isometristä kuvakulmaa. Peleissä on tyypillisesti käytetty näytön vieritystä.

Tyypillisinä lajityypin edustajina pidetään Konamin peliä *[[Contra (videopeli)|Contra]]* ja SNK:n peliä *[[Metal Slug]]*.

## Muita alalajeja
Lajityyppiin kuuluu myös muita alalajeja kuten *cute ’em up* (esimerkiksi *[[Parodius]]*), *tube shooter*, *multidirectional shooter* ja niin edelleen.

## Lähteet
Haruko Momoi

**Haruko Momoi** (; s. 14. joulukuuta 1977 Tokio, Japani) on japanilainen ääninäyttelijä (seiyū), laulaja ja lauluntekijä.

Momoi aloitti uransa vuonna 2000. Hän on antanut äänensä useisiin animesarjoihin, elokuviin ja peleihin. Momoi saapui kunniavieraaksi Lahdessa järjestettävään Desucon-animetapahtumaan kesäkuussa 2010.

## Diskografia
### Singlet
*Mail Me (julkaistu 24. kesäkuuta 2000)
*Ton Dol Baby (トンドルベイビー) (julkaistu 27. heinäkuuta 2005)
*WONDER MOMO-i〜New recording〜 (julkaistu 19. lokakuuta 2005)
*Saigo no Rock  (さいごのろっく) (julkaistu 8. marraskuuta 2006)
*Yume no Baton  (ゆめのばとん) (julkaistu 6. joulukuuta 2006)
*Enter! (julkaistu 27. joulukuuta 2006)
*21 Seiki (21世紀) (julkaistu 28. maaliskuuta 2007)
*Party! (julkaistu 10. lokakuuta 2007)
*Yuuen no Amulet/Opera Fantasia (悠遠のアミュレット/オペラファンタジア) (julkaistu 25. lokakuuta 2007)
*R・G・B… (julkaistu 25. lokakuuta 2007)
*Lumica (ルミカ) (julkaistu 14. marraskuuta 2007)
*Ruujii Guujii  (るーじー・ぐーじー) (julkaistu 29. huhtikuuta 2009)
*☆Jien Otsu☆Song (☆自演乙☆ソング) (julkaistu 17. kesäkuuta 2009)

### Albumit
*momo-i quality (julkaistu 9. elokuuta 2006)
*Haruko☆UP DATE SONGS BEST (はるこ☆UP DATE SONGS BEST) (julkaistu 21. helmikuuta 2007)
*Famison 8BIT  (ファミソン8BIT) (julkaistu 21. maaliskuuta 2007)
*Famison 8BIT STAGE2 (ファミソン8BIT STAGE2) (julkaistu 8. kesäkuuta 2007)
*COVER BEST - Cover Densha (COVER BEST カバー電車) (julkaistu 20. kesäkuuta 2007)
*Sunday early morning (julkaistu 5. maaliskuuta 2008)
*more&more quality RED 〜Anime song cover〜 (julkaistu 3. joulukuuta 2008)
*more&more quality WHITE 〜Self song cover〜 (julkaistu 3. joulukuuta 2008)
*Henji Ga Nai, Tada No Shitsuren No Youda (へんじがない、ただのしつれんのようだ。) (julkaistu 30. syyskuuta 2009)

## Aiheesta muualla
*Virallinen kotisivu 
*Haruko Momoin virallinen blogi
Sikakylä

**Sikakylä** on kylä Kurikassa Etelä-Pohjanmaalla entisen Jalasjärven kunnan alueella. Se sijaitsee  Jalasjärven kirkonkylästä eli keskustasta noin neljän kilometrin päässä. Kauimmaisiin taloihin on kymmenkunta kilometriä keskustasta. Virallisesti se kuuluu Jalasjärven kylään. Kylä oli aikoinaan pappilan ja Lammin torpparialuetta ja reunamilla oli muutama itsellinen talo. Yksi näistä oli Kukkola, jonka nimi näkyy edelleen kylällä Kukkolantienä. 

Muutama vuosikymmen sitten kyläläiset yrittivät saada käyttöön Kellosaari-nimitystä tai Saarenkylää, mutta Sikakylä oli ja pysyi paikan nimityksenä. Kylän kolmen nimen taustoista on useita tarinoita. Sikakylään kuuluu Heittolan harju ja siellä on yhä mäyrän pesiä. Mäyriä kutsutaan metsäsioiksi ja nimitys Sikakylä saattaisi olla tästä peräisin. Sikatalous ei ole ollut kylän elinkeino, joten kesystä kotieläinsiasta nimi ei voi olla peräisin. Kellosaari-nimitys taas olisi peräisin kylän keskellä olevasta kukkulasta, josta olisi kuulunut kellojen, ilmeisestikin lehmänkellojen, kilkatus kirkonkylälle asti. Olihan alue kirkonkyläisten torpparimaita ja laidunaluetta. Saarenkylä juontuu samasta: kylän keskellä on selkeä (eteläpohjalaisittain) saari eli korkeammalle nouseva kohta.  

## Aiheesta muualla
*
* Sikakylänraittia Saarentieltä ja Sikakyläntieltä kohti Tokerotietä
Children of the Scorn

**Children of the Scorn** on suomalaisen death metal -yhtyeen Funebren debyyttialbumi. Se julkaistiin vuonna 1991 ja sen on tuottanut entinen Stratovarius-kitaristi Timo Tolkki. Xtreem Records julkaisi uuden painoksen albumista vuonna 2004.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Jari Heinonen – laulu
* Sami Uusitalo – kitara
* Erkki Hellen – basso
* Esa Vähäsöyrinki – kitara
* Toni Uusitalo – rummut

## Arvostelut
* Imperiumi: 7-/10

## Lähteet

## Aiheesta muualla
* 
*
Judon Euroopan-mestaruuskilpailut

**Judon Euroopan-mestaruuskilpailut** ovat vuosittain käytävät judon arvokilpailut, jotka järjestää Euroopan judoliitto.

## Kilpailut
Lähde: Sports123
}
|}

## Lähteet

## Aiheesta muualla
* Euroopan judoliiton sivusto
Päin nousevan Suomen rantaa

**Päin nousevan Suomen rantaa** on Artturi Leinosen tositapahtumiin perustuva romaani. Kirja kertoo jääkäriliikkeestä ja siitä miten pienen pohjalaisen kirkonkylän pojat lähtevät hakemaan jääkärioppia Saksasta Lockstedtin koulutusleiriltä. Poikien seikkailu jatkuu ensimmäisen maailmansodan Saksan itärintaman taisteluihin muun muassa Misse-joelle ja viimein Suomeen, missä poikia odotti sisällissota.
STS-31

**STS-31** oli Nasan 35. avaruussukkulalento ja avaruussukkula *[[Discovery (avaruussukkula)|Discoveryn]]* kymmenes lento. Discovery kuljetti lennolla Hubble-avaruusteleskoopin Maata kiertävälle radalle.

Lento laukaistiin 24. huhtikuuta 1990 Kennedyn avaruuskeskuksesta Floridasta. Laukaisun aikana oli kaksi sukkulaa ensimmäistä kertaa sitten tammikuun 1986 yhtä aikaa laukaisualustalla: *Discovery* laukaisualustalla 39B ja *[[Columbia (avaruussukkula)|Columbia]]* laukaisualustalla 39A. Lennon pilottina oli Charles Bolden, Nasan tuleva pääjohtaja.

Discoveryn miehistö saattoi teleskoopin Maata kiertävälle radalle 25. huhtikuuta 612 kilometrin korkeudessa, suoritti tieteellisiä kokeita ja kuvasi lentoa Imax-kameroilla. Sukkula laskeutui Maahan 29. huhtikuuta 1990.

## Miehistö

**Huomautus:** Loren Shriver korvasi lennolle alun perin valitun John Youngin. Youngille lento olisi ollut seitsemäs avaruuslento. Avaruussukkula Challengerin onnettomuuden jälkeen Young nimitettiin hallintotehtäviin.



## Aiheesta muualla

* Yhteenveto lennosta  
* STS-31 Fact Sheet 
* Astronautix.com: STS-31 
* Video lennosta  (20 min)
*Nasan Hubble-sivut
Punakurkkulohi

**Punakurkkulohi** (*Oncorhynchus clarkii*) on yksi tyynenmerenlohten suvun kalalajeista. Se on Pohjois-Amerikassa suosittu urheilukalastuksen ja varsinkin perhokalastuksen kohde.

## Levinneisyys ja taksonomia
Punakurkkulohta esiintyy luontaisesti vain Pohjois-Amerikan länsiosissa – Tyynenmeren rannikkoalueilla, Kaskadi- ja Kalliovuorilla ja Great Basinin vesistöalueella. Se jaetaan 10–14 erilliseen alalajiin, joiden levinneisyydet vastaavat vesistöalueita. Jotkut alalajeista vaeltavat mereen ja palaavat jokiin kutemaan syys- ja talviaikaan. Suurin osa populaatioista kuitenkin elää pysyvästi jokivesissä. Ainakin kolme alalajia elää laskujoettomalla Great Basinin vesistöalueella ja tulee toimeen myös sen suolaisissa tai emäksisissä vesissä.

Punakurkkulohi voi risteytyä luonnossa lähilajien, kuten kirjolohen ja arizonanlohen, kanssa.

## Koko ja ulkonäkö
Mereen vaeltavat alalajit voivat kasvaa suurikokoiseksi, jopa kymmenkiloisiksi, kun taas sisävesimuodot jäävät alle kilon painoisiksi. Pienimmät alalajit ovat sukukypsiä 15&nbsp;cm:n pituisina, suurimmat voivat kasvaa metrin mittaan. Alalajit eroavat suuresti myös värityksensä ja elintapojensa suhteen. Selkäpuolelta kala voi olla kullan- harmaan tai vihreänsävyinen, mutta kaikilla muodoilla on yleensä punasävyisiä laikkuja alaleuan alapuolella.

Punakurkkulohi tai joku sen yksittäisistä alalajeista on niin Coloradon, Idahon, Montanan, Nevadan, Utahin, New Mexicon kuin Wyominginkin osavaltion tunnuskala. Ainakin kaksi alalajia katsotaan hävinneeksi.

## Aiheesta muualla
*''Oncorhynchus clarkii clarkii''. FishBase.
*ITIS: ''Oncorhynchus clarkii'' 
*Lahontan cutthroat trout ''Oncorhynchus clarki henshawi''  Species Fact Sheet. Oregon Fish & Wildlife Office.
Kick-Ass

**Kick-Ass** on vuonna 2010 ensi-iltansa saanut supersankarielokuva, joka perustuu samannimiseen sarjakuvaan. Elokuvan on ohjannut Matthew Vaughn, joka myös tuotti elokuvan näyttelijä Brad Pittin kanssa. Käsikirjoituksen Vaughn laati Jane Goldmanin kanssa. Elokuvan jatko-osa *[[Kick-Ass 2]]* sai ensi-iltansa vuonna 2013.

## Näyttelijät
Smaljavitšy

**Smaljavitšy** () eli **Smolevitši** () on Minskin alueella Valko-Venäjällä sijaitseva pääkaupunki Minskin itäinen esikaupunki ja piiri (raion). Vuoden 2009 loppupuolella kaupungissa asui 15&nbsp;092 ihmistä. Maaseutuvaltaisen hallintopiirin väkiluku on korkeampi (42&nbsp;917 as.), mikä sisältää maaseutuväestön, Smaljavitšyn kaupungin ja  pienen Zjaljony Borin kaupunkimaisen taajaman (1&nbsp;142 as.). Vaikka teollisuuskaupunki Žodzina sijaitsee maantieteellisesti piirin sisällä, se on suoraan maakuntahallinnon alaisuudessa. 
      
## Liikenne
Minskistä itään Oršaan vievä junanrata kulkee Smaljavitšyn piirin läpi, ja Minskin lähiliikenteen junat pysähtyvät useilla piirin asemilla ja seisakkeilla. Minskistä kaupunkiin pääsee sujuvasti Minskin kansalliselle lentoasemalle johtavaa M2-valtatietä ja P53-kantatietä pitkin; matkaa on maanteitse 43 kilometriä. Myös Valko-Venäjän läpi moottoritienä kulkeva Varsova-Brest-Minsk-Orša-Moskova-valtatie M1 (E30) kulkee vain 6 kilometriä Smaljavitšyn keskustan eteläpuolelta ja luo nopean valtatieyhteyden niin Puolaan kuin Venäjällekin.

Piirin alueella sijaitsee muun muassa muistomerkki Kunnian kukkula.

## Lähteet

## Aiheesta muualla

* Lyhyt kuvaus kaupungista (BYcity.org) 
* Kaupunkikartta (BYcity.org) 
* Lyhyt kuvaus kaupungista (garady.org)  
* Kaupunkikarttaa 
* Kolmas kaupunkikartta  
* Wikimapia karttalinkki kaupunkiin, kohteiden selitykset pääosin  tai 
* Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen - Smaljavitšyn aseman aikataulut (Valko-Venäjän rautateiden Minskin osasto) 
* Maakunnan viralliset Smaljavitšyn sivut piirille  
* Valokuvia Smaljavitšyn piiristä (razima.org) 
* Smaljavitšyn piiriin keskittynyt portaali (smaliavichy.by)   
* Smaljavitšyn kaupungista 
* Valko-Venäjän Ilmatieteen laitoksen sääennuste kaupunkiin 
* Toinen sääennuste kaupunkiin
Taidekäsityö

**Taidekäsityö** on taiteellisesti muotoillun käsityön tekemistä. Lähinnä taidekäsityötä on lasin, keramiikan, huonekalumateriaalien, tekstiilin ja jalometallin taiteellinen työstäminen.  Taidekäsityön piiriin kuuluu muun muassa korujen valmistaminen, poronsarvityöt, nahkatyöt ja puutyöt ja taidetaonta, silloin kun päämääränä ovat käytännöllisyyden ohella tai yleensä esteettiset tavoitteet. Laajamittaisemmin toteutettuna taidekäsityö on taideteollisuutta. Myös sisustusarkkitehtuurin alueella tehdään taidekäsityötä. Taidekäsityö kattaa myös käsityöperinteiden alueet.  Taidekäsityö on perinteisesti ollut kotiteollisuutta tai harrastustoimintaa. Käsityö on ollut monesti tavallisten käyttöesineiden tekemistä, jossa on ollut nähtävissä taiteellisia piirteitä. 1800-luvulla taidekäsityö oli vastapainona teollistumiselle. 1960-70-luvuilta alkaen kaupungeissa käsityöt ovat olleet harrastustoimintaa. Nykyisin taidekäsityö taideteollisuudessa toteutetaan tiettyjä tekniikoita ja materiaalituntemusta hyödyntäen. Käsityömuotoilun avulla valmistetaan sekä koriste-esineitä että käyttöesineitä. Käsityömuotoilun olennaisin lähtökohta on käytettävä materiaali. Tekstiilitaiteeseen kuuluvat kotitavaratekstiilien lisäksi esimerkiksi kirkkotekstiilit. Tekstiilitaiteeseen liittyy myös muotisuunnittelu. Puukäsityössä taiteellisesti tehdään puukoristeita, joita tehdään esimerkiksi huonekalujen koristamiseen. Myös metallista tehdään koriste-esineitä, joita ovat kynttilänjalat ja kynttilänpidikkeet.

## Taidekäsityö maailmalla
Saamelaiset käyttävät edelleen perinteisen käsityön tavoin tehtyjä vaatteita. Materiaaleja kerätään luonnosta ja ne vaihtelevat vuoden aikojen mukaan. Saamelaisten käsityöperinteisiin kuuluvat Duodjiksi kutsuttu perinne, ornamentiikka ja muut koristelutavat sekä tietyt värien käytön perinteet. Saamelaisten keskuudessa tunnetaan perinteet sekä tekstiilien, helmikoristeiden, puutöiden, nahkatavaroiden, savitöiden että luuesineiden tekemisen suhteen. Saamenpukujen koristeet vaihtelevat alueittain ja eri yhteisöjen ja sukujen välillä. Saamenpukuihin kuuluvia koristeita ovat muun muassa verkakoristeet.

Unkarissa taiteellinen kirjonta on värikästä. Eri puolilla Unkaria monilla alueilla on omia kirjontatyylejä ja merkittäviä alueita kirjonnan kannalta ovat Paloc, Turan, Alfld, Transylvania, Matyo ja Kalocsa.

Japanissa on pitkät perinteet kimonojen, posliinin ja keramiikan tekemisessä. Näitä vanhoja perinteitä noudattaen taidekäsityössä käytetään edelleen paljolti  luonnonmateriaaleja.

## Katso myös
* Taideteollisuus
* Muotoilu
* Teollinen muotoilija
* Kotiteollisuus
* Käsiteollisuus
* Käsityö
* Tekstiilitaide

## Lähteet
*Tietojätti, toimittaneet Jorma O. Tiainen ja Pekka Mäkelä, uudistettu painos, Gummerus 1993, 

### Viitteet
SC Einheit Dresden

**SC Einheit Dresden** oli itä-saksalainen urheiluseura Dresdenissä. Parhaiten seura tunnettiin jalkapallojaostostaan.

## Historia
Seura perustettiin vuonna 1954 jatkamaan BSG Rotation Dresdenin perinteitä. SC Einheit Dresden sai myös BSG Rotation Dresdenin sarjapaikan DDR-Oberligassa. Ensimmäinen pääsarjakausi päättyi seuralta neljänteen sijaan. Vuonna 1958 seura saavutti suurimman menestyksensä voitettuaan FDGB-Pokalin finaalissa SC Lokomotive Leipzigin. Seura pelasi jalkapalloa pääsarjatasolla kauteen 1961–1962 asti, jonka jälkeen se putosi DDR-Ligaan. Tammikuussa 1966 seuran jalkapallojaoston toiminta lopetettiin ja tilalle perustettiin FSV Lokomotive Dresden. Wenden jälkeen seuran muukin toiminta lopetettiin.

## Lähteet

## Aiheesta muualla
Faija (elokuva)

**Faija** on ruotsalainen Josef Faresin ohjaama komediaelokuva vuodelta 2010.

Kotimaassaan *Faija* keräsi keväällä 2010 muutamassa viikossa yli 300 000 katsojaa.

## Rooleissa

## Lähteet
Reima Saarinen

**Reima "Reiska" Saarinen** (s. 1961) on suomalainen äänisuunnittelija ja vuoden äänimies-palkinnon saaja. Saarinen on toiminut muun muassa J. Karjalaisen miksaajana, Suomen Eurovision-laulukilpailun saliäänensuunnittelijana ja Paavo Suuri-oopperan äänisuunnittelijana.

Kouvolasta kotoisin oleva Saarinen oli Peer Günt-yhtyeen rumpali vuosina 1977–1981, jonka jälkeen hän siirtyi bändin miksaajaksi.

## Aiheesta muualla

* Reima Saarisen kotisivut
Alan Hansen

**Alan David Hansen** (s. 13. kesäkuuta 1955 Sauchie, Clackmannanshire, Skotlanti) on entinen skotlantilainen jalkapalloilija ja nykyinen BBC:n television jalkapalloasiantuntija.

Hansenin ura alkoi skotlantilaisessa Partick Thistlessä, jota hän edusti 1973–1977. Hän oli mukana nostamassa seuraa Skotlannin valioliigaan 1976 ennen kuin siirtyi Liverpooliin kesällä 1977. Hansen pelasi Liverpoolissa kaikkiaan 620 ottelua ja voitti muun muassa kahdeksan mestaruutta sekä Euroopan Cupin kolmesti ennen kuin päätti uransa 1991. Hansen edusti myös Skotlannin jalkapallomaajoukkueetta 26 maaottelussa ja oli mukana 1982 MM-kisoissa Espanjassa.

Kommentaattorina Alan Hansen on tullut tunnetuksi kriittisestä suhtautumisestaan peliin, erityisesti mitä tulee puolustamiseen.

## Lähteet
Maissisaaret

**Maissisaaret** (esp. *Las Islas del Maíz*, engl. *Corn Islands*) ovat kaksi Nicaraguan saarta, jotka sijaitsevat Karibianmerellä 70 kilometrin päässä Nicaraguan rannikosta. Iso Maissisaari on kooltaan 10 neliökilometriä ja Pieni Maissisaari 2,9 neliökilometriä. Ne muodostavat yhden kahdestatoista eteläisen autonomisen alueen (RACCS) kunnasta.

Molemmat saaret olivat brittihallinnon alaisena 1600-luvulta 1800-luvulle. Merirosvous oli ongelma alueella.

Isolle Maissisaarelle pääsee Bluefieldsistä laivalla (6 tuntia) ja lentokoneella (20 minuuttia) sekä Bilwistä laivalla. Isolta Maissisaarelta Pienelle Maissisaarelle on säännöllinen veneyhteys, matka kestää noin 30 minuuttia. Turismi on saarten tärkeä elinkeino. Rannikot tarjoavat hyvät kalastus-, sukellus- ja snorklausmahdollisuudet. Saarten edustalla ovat Nicaraguan tärkeimmät koralliriutat..

Asukkaita on noin 7&nbsp;000. He puhuvat kreolienglantia, englantia ja espanjaa.

## Lähteet

## Aiheesta muualla
Puerto Cabezas

**Puerto Cabezas** eli **Bilwi** on Karibianmeren rannikolla Nicaraguassa sijaitseva kaupunki, joka on itsehallinnollisen Región Autónoma de la Costa Caribe Norten (RACCN) pääkaupunki. Puerto Cabezasin kaupungin asukasluku oli noin 73&nbsp;656 vuoden 2017 arvioissa. Kaupunkiin on liikenneyhteydet maitse, meritse ja ilmateitse.

Puerto Cabezasissa toimii kaksi yliopistoa, URACCAN (Universidad de las Regiones Autónomas de la Costa Caribe Nicaragüense) ja BICU (Bluefields Indian & Caribbean University).

Hurrikaani Felix iski syyskuussa 2007 Puerto Cabezasiin, jolloin noin sata henkeä kuoli.

## Lähteet

## Aiheesta muualla
Caledon (Kanada)

**Caledon** on 57&nbsp;050 asukkaan (2006) kaupunki Ontarion provinssin eteläosassa Kanadassa. Caledon sijaitsee Peelin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta. Caledon on muodostettu yhdistämällä useita erillisiä kaupunkeja, kyliä ja asuinalueita. Alue on suurimmalta osaltaan maaseutua, lukuun ottamatta hajallaan sijaitsevia asutuskeskuksia.

Kanadalainen *[[Maclean's]]*-viikkolehti nimesi Caledonin vuoden 2006 Kanadan turvallisimmaksi kaupungiksi 100 suurimman kaupungin joukossa.

## Kaupungin asuinalueet

Caledon muodostettiin yhdistämällä useita kaupunkeja, kyliä ja asuinalueita. Kaupungin suurin asuinalue ja hallinnollinen keskus on entinen Boltonin kaupunki, jossa asuu noin puolet Caledonin väestöstä. Muita pienempiä kyliä ja asuinalueita ovat Albion, Alloa, Alton, Belfountain, Boston Mills, Brimstone, Caledon, Caledon East, Campbells Cross, Castlederg, Cataract, Cedar Meadows, Cedar Mills, Cheltenham, Claude, Coulterville, Ferndale, Forks of the Credit, The Grange, Humber, Humber Grove, Inglewood, Kilmanagh, Lockton, Mayfield West, Macville, Melville, McLeodville, Mono Mills, Mono Road, New Glasgow, Palgrave, Queensgate, Rockside, Rosehill, Sandhill, Silver Creek, Sleswick, Sligo, Snelgrove, Stonehart, Taylorwoods, Terra Cotta, Tormore, Valleywood ja Victoria.

## Historia

Vuoteen 1819 saakka alue oli tietöntä erämaata, jolloin hallitus rakensi alueelle maanmittajien käyttöön tarkoitetun tien. Alueen asuttaminen aloitettiin seuraavana vuonna. Nykyiseen Caledoniin kuuluva Chelthamin kylä perustettiin 1822 ja Belfountain vuonna 1852. Caledonin kaupunki perustettiin virallisesti 1. tammikuuta 1974 yhdistämällä alueen asuinalueet keskushallinon alaisuuteen. Kaupungin nimestä järjestettiin kansanäänestys edellisenä vuonna, kaksi muuta vaihtoehtoa nimeksi olivat Albion ja Cardwell.

## Lähteet

## Aiheesta muualla
Eduard Rossel

**Eduard Rossel** (, s. 8. syyskuuta 1937) on venäläinen poliitikko, vuosina 1991–1993 Sverdlovskin alueen hallintopäällikkö, alueen kuvernööri 1995–2009 ja vuodesta 2009 Venäjän liittoneuvoston jäsen.

Rossel on kansallisuudeltaan volgansaksalainen ja oppi venäjää kunnolla vasta teini-ikäisenä. Hänen isänsä Gerhart ammuttiin 1938 NKVD:n päätöksellä vakoilusta ja vastavallankumouksellisista rikoksista syytettynä.

Rossel kävi Sverdlovskin vuori-instituuttia ja polyteknillistä instituuttia, josta sai teknisten tieteiden kandidaatin tutkinnon 1972. Sverdlovskin obkomin hallintotehtäviin hän siirtyi 1990 ja oli myös NKP:n XXVIII puoluekokouksen edustaja.

Alueen kuvernööriksi hänet nimitettiin 1993 presidentin ukaasilla. Rossel väitteli myös taloustieteiden tohtoriksi vielä 2001. Vuonna 2004 hän liittyi Yhtenäinen Venäjä -puolueen jäseneksi. Kuvernöörintehtävät hän jätti vuonna 2009.

## Lähteet
Juri Jevdokimov

**Juri Aleksejevitš Jevdokimov** (, s. 1. tammikuuta 1946) on venäläinen poliitikko, Murmanskin alueen kuvernööri 1996–2009.

Jevdokimov vietti lapsuutensa Ukrainassa. Asepalveluksensa hän suoritti Saksassa ja opiskeli insinööri-mekaanikoksi. Vuonna 1974 hän siirtyi "Kovdorstroin" pyynnöstä Murmanskin alueelle jossa työskenteli mekaanikkona ja työnjohtajana.

Myöhemmin Jevdokimov nousi Kirovskin NKP:n puoluekomitean toiseksi sihteeriksi ja käytyään 1984 puoluekoulun Leningradissa toimi hän rakennusosaston sihteerinä Murmanskin aluekomiteassa.
Vuosina 1990–1994 hän oli alueneuvoston puhemies, ja 1996 hänet valittiin aluehallinnon johtoon ja 1997 kuvernööriksi. Jevdokimov valittiin uudelleen 2000, 2004 ja 2007.

Jevdokimovilla oli erimielisyyksiä Murmanskin pormestari Mihail Savtšenkon kanssa ja vuoden 2009 vaaleissa hän asettui tukemaan tämän vastaehdokasta Sergei Subbotinia, joka tuli valituksi. Kyse oli Yhtenäinen Venäjä -puolueen pitkään jatkuneesta sisäisestä riidasta, koska sekä Savtšenko että Jevdokimov edustivat sitä.

21. maaliskuuta 2009 presidentti Medveded myönsi Jevdokimoville eron asemastaan hänen omasta pyynnöstään.

## Lähteet
Lakewood Church

**Lakewood Church** tai **Lakewood** on kristillinen seurakunta, joka sijaitsee Houstonin kaupungissa Yhdysvaltain Texasissa. Se on maansa suurin seurakunta. Arviolta 43 500 eri ihmistä kokoontuu seurakunnassa viikoittain. Seurakunnan kirkkoon mahtuu kerrallaan 16 800 kuuntelijaa. Lakewood Church järjestää viikoittain neljä englanninkielistä ja yhden espanjankielisen kokouksen. Joel Osteen toimii vanhimpana pastorina Lakewood Churchissa vaimonsa Victorian kanssa. Muita pastoreita seurakunnassa ovat Dodie Osteen, Paul Osteen, Lisa Comes ja Marcos Witt. Lakewood Church on evankelikalismiin uskova seurakunta, jossa toimii noin 5000 vapaaehtoistyöntekijää.

Lakewoodissa on esiintynyt tunnetuista muusikoista Cindy Cruse-Ratcliff, Daniel Calveti, Israel Houghton, Michael Mellett ja Michael W. Smith.

Lakewoodin viikoittaisia lähetyksiä voi seurata suoratoistona Joel Osteenin kotisivun kautta. Toinen tapa seurata seurakuntaa internetin kautta on iTunes-ohjelmistoon tallentuvan ilmaisen video- tai äänitallenteen kautta. ITunesiin tallentuu tilaisuuksien pelkät puheosuudet.

## Lähteet

## Aiheesta muualla
* Lakewood Church -seurakunta  
* Joel Osteen Broadcastit 
* Joel Osteen -kotisivu
Judon Euroopan-mestaruuskilpailut 2010

**Judon Euroopan-mestaruuskilpailut 2010** olivat järjestyksessään 59. judon Euroopan-mestaruuskilpailut. Kilpailut käytiin Ferry-Dusika-Hallenstadionilla Wienissä, Itävallassa 22.–25. huhtikuuta 2010. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille.

## Mitalistit
Lähde:  Judo-world
### Miehet

### Naiset

## Lähteet

## Aiheesta muualla
*Virallinen sivusto
Walter Farley

**Walter Farley** (26. kesäkuuta 1915 Syracuse, New York, Yhdysvallat – 16. lokakuuta 1989 Sarasota, Florida, Yhdysvallat) oli yhdysvaltalainen kirjailija. Hän opiskeli Columbian yliopiston Columbia Collegessa, jossa hän suoritti B. A.:n 1941. Hänen ensimmäinen ja maineikkain teoksensa oli *[[Musta orhi]]* (alkuteos *The Black Stallion*, 1941), jolle hän kirjoitti useita jatko-osia. Sarjaa jatkoi hänen kuolemansa jälkeen hänen poikansa Steven Farley.

Farleyn setä oli hevosammattilainen ja opetti Walterille hevosten kouluttamista. Farley alkoi kirjoittaa *Mustaa orhia* kouluaikanaan Brooklynin Erasmus Hall High Schoolissa ja Pennsylvaniassa Mercersburg Academyssa. Hän sai sen valmiiksi ja se ilmestyi 1941, kun hän vielä opiskeli yliopistossa.

Farleyllä ja hänen vaimollaan Rosemary Farleylla on neljä lasta, Pam, Alice, Steven ja Tim. Perhe asui maatilalla Floridassa rantatalossa. Kotikaupunki Venicen kirjasto Floridassa kunnioitti vuonna 1989 Farleya perustamalla *Walter Farley Literary Landmarkin* lasten siipeen. Farley kuoli syöpään lokakuussa 1989, vähän ennen *Musta orhi* -sarjan 21. kirjan *The Young Black Stallion* ilmestymistä ja juuri kun televisiosarjan *[[Musta ori (televisiosarja)|Musta ori]]* kuvaukset olivat alkaneet.

## Teokset
### Musta ori -sarjan suomennokset
**[[Musta orhi]]* (*The Black Stallion*, 1941), suom. S. S. Taube, WSOY, 1953; Nuorten toivekirjasto 16
**Mustan oriin poika* (*Son of the Black Stallion*, 1947), suom. Kerttu Piskonen, 1975, WSOY  Nuorten toivekirjasto; 220
**Musta ori ja Paholainen* (*The Black Stallion and Satan*, 1949), suom. Merja Heikkilä WSOY 1977  Nuorten toivekirjasto 237
**Musta orhi kapinoi* (*The Black Stallion Revolts*, 1953), suom. Merja Heikkilä, WSOY, 1981  Nuorten toivekirjasto 259

### Musta ori -sarja
**The Black Stallion*, 1941, suom. *[[Musta orhi]]*
**The Black Stallion Returns*, 1945
**Son of the Black Stallion*, 1947, suom. *Mustan oriin poika*
**The Island Stallion*, 1948
**The Black Stallion and Satan*, 1949, suom. *Musta ori ja paholainen* (ilm. äänitteenä)
**The Black Stallion's Blood Bay Colt*, 1951
**The Island Stallion's Fury*, 1951
**The Black Stallion's Filly*, 1952
**The Black Stallion Revolts*, 1953, suom. *Musta orhi kapinoi*
**The Black Stallion's Sulky Colt*, 1954
**The Island Stallion Races*, 1955
**The Black Stallion's Courage*, 1956
**The Black Stallion Mystery*, 1957
**The Black Stallion and Flame*, 1960
**The Black Stallion Challenged*, 1964
**The Black Stallion's Ghost*, 1969
**The Black Stallion and the Girl*, 1971
**The Black Stallion Legend*, 1983
**The Young Black Stallion*, 1989 Steven Farleyn kanssa

### Muita
**The Horse-Tamer*
**Man o' War*
**Little Black, A Pony*
**Little Black Goes to the Circus*
**The Little Black Pony Races*
**The Horse That Swam Away*
**Great Dane Thor*

## Lähteet
Belleville

**Belleville** voi viitata seuraaviin paikkoihin:

## Pohjois-Amerikassa
;Kanadassa
*Belleville (Ontario)
*Belleville (Nova Scotia)
;Yhdysvalloissa
*Belleville (Arkansas) 
*Belleville (Kalifornia) 
*Belleville (Illinois)
**Belleville (St. Louis MetroLink) 
*Belleville (Kansas) 
*Belleville (Michigan) 
*Belleville (New Jersey) 
*Belleville (New York) 
*Belleville (Pennsylvania)
*Belleville (Länsi-Virginia)
*Belleville (Wisconsin)

## Euroopassa
* Belleville (Pariisi), Pariisin kaupunginosa ja entinen kunta
**Belleville (kunta), entinen kunta
**Belleville (metroasema)
* Belleville (Meurthe-et-Moselle)
* Belleville (Rhône)
* Belleville (Deux-Sèvres)
* Belleville-en-Caux
* Belleville-et-Châtillon-sur-Bar
* Belleville-sur-Loire
* Belleville-sur-Mer
* Belleville-sur-Meuse
* Belleville-sur-Vie
* Saint-Martin-de-Belleville
* Les Belleville, kunta Savoien departementissa Ranskassa
* Belleville (Irlanti)

## Muualla maailmassa
*Belleville (Bouaké), kunta Norsunluurannikolla
*Belleville (Zoukougbeu), kunta Norsunluurannikolla

## Katso myös
*Bellevillen kolmoset, Sylvain Chomet'n ohjaama piirroselokuva vuodelta 2003
Irrational Games

**Irrational Games** oli vuonna 1997 perustettu pelitalo. Sen laittoi alulle kolme Looking Glass Studiosin entistä työntekijää:  Ken Levine, Jonathan Chey, ja Robert Fermier. Tammikuussa 2006 Take-Two Interactive ilmoitti ostaneensa yhtiön ja julkaisevansa pelinsä 2K Gamesin tunnuksella.

Yhtiöllä oli kaksi studiota: Yksi sijaitsee Massachusettsin Quincyssa, Yhdysvalloissa, ja toinen Canberrassa, Australiassa.

Yhtiö lakkautettiin vuonna 2014.

## Ghost Story Games
Vuonna 2017 yhtiö järjesteltiin uudelleen ja nimeksi tuli *[[Ghost Story Games]]*.

## Historia
Ken Levine, Jonathan Chey ja Robert perustivat Fermier Bostonin studion 1997. Vuonna 1999 julkaistiin System Shock 2. Seuraavana vuonna avattiin Jonathan Cheyn johtama Irrational Canberra, ja *Deep Cover* -peli peruttiin. Crave Entertainmentin kanssa ilmenneet kiistat johtivat vuonna 2002 *The Lostin* kehityksen lakkauttamiseen. Irrationalin suunnittelijat Ed Orman ja Dean Tate palkittiin 2004 Australiassa "Best Design" -palkinnolla, ja he saivat myös "Best Game of 2004" ja "Best PC Game" -palkinnot.

Bostonin studio siirrettiin 2005 suurempaan toimistotilaan Quincyyn Massachusettsiin.

Take-Two Interactive otti vuonna 2006 Irrationalin haltuun, julkaisijana toimi 2K Games. Irrational Games nimettiin vuonna 2007 "2K Boston, 2K Australiaksi". Samana vuonna julkaistiin *[[BioShock]]*.

Vuonna 2010 2K Boston ilmoitti ottavansa käyttöön entisen vakiintuneen nimensä *Irrational Games*.

Maaliskuussa 2013 yhtiö julkaisi viimeiseksi jääneen pelinsä ''BioShock Infiniten''. *BioShock Infiniten* tarina sai jatkoa kaksiosaisen *Burial at Sea* -lisäosan muodossa, jonka julkaisun jälkeen Irrational Games ajettiin alas alkuvuodesta 2014.

## Pelit
* *[[System Shock 2]]* (Looking Glassin tuella), 1999
* *[[Freedom Force]]*, 2002
* **, 2004
* *[[Freedom Force vs. the Third Reich]]*, 2005
* *[[SWAT 4]]*, 2005
* *[[SWAT 4: The Stetchkov Syndicate]]*, 2006
* *[[BioShock]]*, 2007
* *[[BioShock Infinite]]*, 2013

### Peruttuja julkaisuja
* *Deep Cover* (peruttu)
* *The Lost* (peruttu)

## Lähteet

## Aiheesta muualla
* Irrational Games (US)
* Irrational Games (AU)
* 2K Boston (Quincy, Massachusetts)
* 2K Australia (Canberra, ACT)
* ''Irrational Games'' MobyGamesissa